Mfuko wa jamii

**Mfuko wa jamii** kimsingi ni mpango wa bima ya kijamii inayotoa ulinzi wa kijamii dhidi ya hali kama umaskini, uzee, ulemavu, ukosefu wa ajira na mengine. 

Usalama wa kijamii unaweza kumaanisha:

* **Bima ya kijamii,** ambapo watu hupokea manufaa au huduma katika kutambua michango kwa mpango wa bima. Huduma hizi kwa kawaida ni pamoja na utoaji pensheni ya kustaafu, bima ya ulemavu, faida ya kunusurika na bima ya kukosa ajira.
* **Mapato ya kujikimu** - hasa usambazaji wa fedha katika tukio la kukatizwa kwa ajira, ikiwa ni pamoja na kustaafu, ulemavu na ukosefu wa ajira
* **Huduma**  zinazotolewa na tawala kuwajibika kwa usalama wa kijamii. Katika nchi tofauti hii inaweza kujumuisha matibabu, vipengele vya kazi za kijamii na hata mahusiano katika viwanda. 
* Mara chache zaidi, neno hili pia hutumika kumaanisha **usalama wa kimsingi,**  neno lililo karibu sawa na kupata mahitaji msingi-vitu kama chakula, mavazi, malazi, elimu na matibabu. 

## Bima ya kijamii 
Taaluma za kibima zinaelezea bima ya kijamii kuwa ni mpango wa bima unaofadhiliwa na serikali iliyowekwa kwa amri, inayotumikia idadi fulani ya watu, na kufadhiliwa kupitia kwa malipo madogo au kodi inayolipwa na au kwa niaba ya washiriki. Ushiriki aidha ni wa lazima au ni mpango wa ruzuku iliyopunguzwa ya kutosha kiasi kwamba wengi wa watu wanaohitimu huchagua kushiriki. 

Nchini Marekani, mipango inayolingana na ufafanuzi huu ni pamoja na Social Security, Medicare, mpango wa PBGC, mpango wa reli wa kustaafu na mipango ya bima ya ajira inayofadhiliwa na majimbo.

## Mapato ya kujikimu 
Sera hii kwa kawaida hutumiwa kwa kupitia mipango mbalimbali iliyoundwa kutoa mapato kwa idadi fulani ya watu mara wanapokuwa hawawezi kujikimu wenyewe. Mapato ya kujikimu yana msingi katika mchanganyiko wa aina tano kuu za mpango:

* **Bima ya kijamii,** imeelezwa hapo juu
* faida **iliyopimwa kwa hali**. Huu ni msaada wa kifedha unaotolewa kwa wale ambao hawawezi kugharamia mahitaji yao msingi, kama vile chakula, mavazi na makazi, kutokana na umaskini au ukosefu wa mapato kwa sababu ya ukosefu wa ajira, ugonjwa, ulemavu, au kutunza watoto. Wakati misaada mara nyingi ikiwa katika mfumo wa malipo ya fedha, wale wanaotafuta ustawi wa jamii kwa kawaida wanaweza kupata huduma za afya na elimu bure bila malipo. Kiasi cha msaada kinatosha kugharamia mahitaji ya msingi na kuhitimu mara nyingi ni baada ya kueleweka na kutathminiwa tata kwa hali ya kijamii na kifedha ya mwombaji. Angalia pia, Usaidizi wa Kimapato.
* faida **zisizohitaji mchango**  . Nchi kadhaa zina mipango maalum, zinazotolewa bila kuhitajika kwa michango na vipimo vya hali, kwa watu katika makundi fulani ya haja - kwa mfano, wastaafu wa vikosi vya kijeshi, watu wenye ulemavu na wazee wakongwe.
* faida za **hiari**  . Baadhi ya mifumo yana misingi katika busara ya afisa, kama mfanyakazi wa kijamii.
* faida ya **kila mtu**  au faida ya vikundi, pia inajulikana kama **demogrants.**  Hizi ni faida zisizohitaji michango zinazotolewa kwa sehemu nzima ya wakazi bila vipimo vya hali au haja, kama vile posho za familia au pensheni ya umma katika New Zealand (inayojulikana kama New Zealand Superannuation). 

## Ulinzi wa kijamii 
Ulinzi wa kijamii unahusu seti ya faida zinazopatikana (au zisizopatikana) kutoka kwa serikali, soko, vyama vya kiraia na kaya, au kupitia mseto wa njia hizi, kwa mtu / kaya ili kupunguza kulemewa kutoka pande zote Upungufu huu wa kutoka pande zote unaweza kuwa unawaathiri watu maskini wasio na shughuli nyingi (mfano wazee, walemavu) na watu ambao hushughulika (mfano wasio na ajira). Mpango huu mpana hufanya dhana hii kukubalika zaidi katika nchi zinazoendelea kuliko dhana ya usalama ya kijamii. Usalama wa kijamii zaidi hutumika katika hali, ambapo idadi kubwa ya wananchi hutegemea uchumi rasmi kwa ajili ya kuendesha maisha yao. Kupitia mchango uliowekwa, usalama huu wa kijamii unaweza kutunzwa na kusimamiwa. Lakini, katika muktadha wa uchumi usio rasmi ulioenea, mipangilio rasmi ya usalama wa kijamii karibu haiko kwa idadi kubwa ya wakazi wa wanaofanya kazi. Mbali na hilo, katika nchi zinazoendelea, uwezo wa serikali kufikia idadi kubwa ya watu maskini unaweza kuwa mdogo kwa sababu ya rasilimali zake chache. Katika mazingira kama haya, mashirika mbalimbali ambayo yanaweza kutoa ulinzi wa kijamii ni muhimu katika kuzingatia sera. Mfumo wa ulinzi wa kijamii kwa hivyo una uwezo wa kuifanya serikali kuwajibika kuhudumia sehemu maskini kwa kusimamia mashirika yasiyo ya kiserikali.

Utafiti shirikishi kutoka kwa Taasisi ya Mafunzo ya Maendeleo ukijadili Ulinzi wa Kijamii kutoka katika mtazamo wa kimataifa, unapendekeza kuwa watetezi wa ulinzi wa kijamii wanaangukia katika makundi mawili pana: 'wanainstrumentalisti' na 'wanaharakati'. 'Wanainstrumentalisti' wanasema kuwa umaskini uliokithiri, kukosekana kwa usawa na mazingira magumu, ni kizingiti katika kufanikisha malengo ya maendeleo (kwa mfano Malengo ya Millenia). Katika mtazamo huu ni ulinzi wa kijamii unahusu kuweka mipango ya kukabiliana na hatari ambayo itafidia bima isiyo nzima au inayokosa (na) masoko mengine, mpaka wakati bima za kibinafsi zitaweza kuchukua nafasi kubwa zaidi katika jamii. Hoja za 'Kikereketwa' zinaangalia usugu wa umaskini uliokithiri, kukosekana kwa usawa na mazingira magumu, kama dalili za kukiukwa kwa haki za jamii na kutokuwepo kwa usawa kimiundo na huona ulinzi wa kijamii kama haki ya uraia. Ustawi uliolengwa ni hatua muhimu kati ya imani ya kiutu na ubora wa 'kiwango cha chini zaidi cha kijamii kilichohakikishwa' ambapo haki inaenea zaidi ya fedha au chakula na ina msingi msingi katika uraia, sio uhisani. 

## Angalia Pia 
*Haki za binadamu

## Marejeo
## Kujisomea
* 'Reforming European Pension Sytems' (Arun Muralidhar na Serge Allegreza (Eds.)), Amsterdam, NL na West Lafayette, Indiana, USA: Dutch University Press, Rozenberg Publishers na Purdue University Press

## Viungo vya nje
*Tovuti ya mtandao ya usalama wa kijamii au Ruzuku ya Muungano wa Kimataifa wa Usalama wa Kijamii
*Mpango wa Ulinzi wa Kijamii na Ajira wa Benki ya Dunia
*Mpango wa Ulinzi wa Kijamii  wa Taasisi ya Benki ya Dunia
*Mwongozo wa mtandao wa dhana na masuala ya ulinzi wa kijamii   
* Rasilimali zaidi juu ya ulinzi wa kijamii (hasa ikilenga nchi zinazoendelea) zinapatikana kwenye mwongozo wa mada juu ya ulinzi wa kijamii  wa Kituo cha Raslimali cha Utawala na Maendeleo ya Jamii
*Arno Tausch (2005), World Bank Pension reforms and development patterns in the world system and in the "Wider Europe". Uchunguzi wa nchi 109 yenye msingi katika viashiria 33 vya uchumi, na ustawi wa kibinadamu, kijamii na kiekolojia, na utafiti wa kikanda wa Ulaya. Toleo la karatasi lililosahihishwa kidogo, lililotolewa hapo awali kwenye Mkutano wa "Kurekebisha mifumo ya pensheni ya Ulaya. Katika kumbukumbu ya Profesa Franco Modigliani. Septemba 24 na 25, 2004 ", Jumba la Schengen, Luxemburg Taasisi ya Masomo ya Ulaya na ya Kimataifa
*OECD - Tovuti ya Mbegu ya Matumizi ya Raslimali katika Jamii(SOCX) 

Jamii:Uchumi
Jamii:Haki za binadamu